Xitoyning oxirgi ogohlantirishi

Soʻnggi xitoycha ogohlantirish – rus tilidagi ibora boʻlib, yaqin kelajakda hech qanday amaliy harakatlar amalga oshirilmasligi oldindan maʼlum boʻlgan tahdidlarni ifodalaydi. Bu ibora aytilgan tahdidlar amalda bajarilmasligini bildiradi.

 Tarix 
1950—1960-yillarda Xitoy Xalq Respublikasi va AQSH oʻrtasidagi munosabatlar Tayvanning siyosiy maqomi boʻyicha bahslar tufayli keskinlashganVadim Serov. Ensiklopedicheskiy slovar krilatix slov i virajeniy. – M.: Lokid-Press, 2003.. AQSH Xitoydagi kommunistik hokimiyatni tan olmasdan (lekin Chan Kayshi tuzumini tan olgan holda), Xitoyning hududiy suvlari ustida razvedka parvozlarini amalga oshirardi. Xitoy Xalq Respublikasi oʻzining birinchi „yakuniy ogohlantirishini“ Qoʻshma Shtatlarga 1958-yil 7-sentyabrda Ikkinchi Tayvan boʻgʻozi inqirozi paytida eʼlon qildi. Har bir bunday qoidabuzarlik uchun XXR hukumati diplomatik kanallar orqali Amerika tomoniga „ogohlantirish“ yuborardi, biroq hech qanday amaliy choralar koʻrmasdi. Masalan, 1962-yil aprel oyida Amerika harbiy kemasi bir hafta davomida Sariq dengizda patrullik qildi va shu vaqt ichida Xitoy uning hududiy suvlariga bostirib kirishi haqida uchta jiddiy ogohlantirish berdiTHE GULF OF TONKIN INCIDENT. The DESOTO Patrols and OPLAN 34A , p.43.. Bu ogohlantirishlarning barchasi raqamlangan edi. Oʻsha yillarda AQSH tomonidan Xitoy havo va suv hududlari, ayniqsa Tayvan boʻgʻozi atrofidagi hududlar tez-tez buzilgani sababli, ogohlantirishlar soni yuzlab marotabaga yetgan edi. Xitoy tomonidan berilgan ogohlantirishlarning aniq sonini baholash mushkul. 1964-yil oxiriga kelib, ushbu "yakuniy ogohlantirishlarning 900 dan ortigʻi eʼlon qilindi, ammo ular hech qanday jiddiy oqibatlarga olib kelmadi.

Xitoy hukumatining „soʻnggi ogohlantirish“lari axborot agentliklari tomonidan muntazam ravishda yoritilgan va tez orada maqolga aylangan. Oʻshandan beri rus tilida „xitoycha (oxirgi) ogohlantirish“ iborasi umumiy maʼnoda qoʻllanila boshlagan. Bu qanotli iboraning turli xil koʻrinishlari mavjud, masalan: „647-chi Xitoy ogohlantirishi“, „723-chi, oxirgi Xitoy ogohlantirishi“ va hokazo. „Xitoycha ogohlantirish“ iborasi nafaqat rus tilida, balki sobiq Sovet Ittifoqining boshqa tillarida, jumladan eston tilida ham keng tarqalgan va baʼzan hozirgi kunda ham ishlatiladi. 1972-yilda AQSH-Xitoy munosabatlarini iliqlashtirgan Shanxay kommunikesidan beri ibora siyosat yoki Xitoy bilan bogʻliq boʻlmagan vaziyatlarda samarasiz ogohlantirishlarga nisbatan ishlatilishda davom etmoqda.

Bu atama ingliz tilida soʻzlashuvchi ijtimoiy tarmoqlarda Nensi Pelosining 2022-yilda Tayvanga tashrifi arafasida Xitoyning tashqi tomondan kuchli, ammo aslida zaif tahdidlariga ishora qilish uchun ommalashtirilgan.

 Yana qarang 
 Xitoy xalqining tuygʻularini haqoratlash
 Ultimatum

 Manbalar 

Turkum:Xitoyning tashqi siyosati
turkum:metafora
Turkum:Ruscha frazeologizmlar